《樊将军庙在上陌樊宅土人相传是将军故居史本传云沛人也五十年前因题数语今辄附此》
宋代·张侃

将军生沛邑，樊宅在吴墟。既没其先语，决知非此居。

排门忠尚在，浮甲事尤虚。却恐同姓者，相传佚本初。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。